Source: http://old.roznava.sk/sk/--198-6110-vymena-vonkajsich-rozvodov-k-okruh-kotolne-k-106--mierova-ul---juzna-vetva-roznava
Timestamp: 2019-04-26 08:53:03+00:00

Document:
Mesto ROŽŇAVA | oficiálne stránky mesta | RSS Rožňava.sk | Výmena vonkajších rozvodov ÚK okruh kotolne K-106, Mierová ul. - južná vetva, Rožňava
Výmena vonkajších rozvodov ÚK okruh kotolne K-106, Mierová ul. - južná vetva, Rožňava
Číslo:5988/2014-60410-VYST
Rožňava, 25.11. 2014
Stavebník STEFE Rožňava, s. r. o., Páterová 8, 048 01 Rožňava, IČO 31 673 660, podal dňa 03.11.2014 na tunajšom stavebnom úrade návrh na vydanie kolaudačného rozhodnutia stavby: „Výmena vonkajších rozvodov ÚK okruh kotolne K-106 - južná vetva, Rožňava“ na pozemkoch parc. č. KN-C 2081/141, KN-C 2081/138, KN-C 2081/54 v k. ú. Rožňava, ktorých vlastníkom podľa LV č. 3001 je Mesto Rožňava, Šafárikova 29, 048 01 Rožňava, na pozemkoch parc. č. KN-C 2081/60, KN-C 2081/61 a KN-C 2081/62 v k. ú. Rožňava, na Mierovej ulici č. 16, 18 a 20 v Rožňave, na ktorých sú bytové domy, ktorých podiel na spoločných častiach a zariadeniach domu, spoluvlastnícky podiel k dotknutým pozemkom a vlastníci bytov sú uvedení na LV č. 3669, 3800 a 3994. Predmetná stavba bola povolená stavebným úradom Mesta Rožňava, stavebným povolením č. 2593/2014-42712-VYST dňa 17.07.2014, ktoré nadobudlo právoplatnosť dňa 18.08.2014. Dňom podania návrhu bolo kolaudačné konanie začaté.
Mesto Rožňava, ako príslušný stavebný úrad podľa § 117 ods. 1 zákona č. 50/1976 Zb. o územnom plánovaní a stavebnom poriadku platnom v znení (ďalej len „stavebný zákon“) v nadväznosti na § 5 písm. a) zákona č. 608/2003 Z. z. o štátnej správe pre územné plánovanie, stavebný poriadok a bývanie v platnom znení, v spojení s §§ 5, 13 zákona č. 369/1990 Zb. o obecnom zriadení v platnom znení, podľa ust. § 82 ods. 1 stavebného zákona v súlade s §§ 46, 47 zákona č. 71/1967 Zb. o správnom konaní v platnom znení (ďalej len „správny poriadok“) rozhodol nasledovne:
„Výmena vonkajších rozvodov ÚK okruh kotolne K-106,
Mierová ul. - južná vetva, Rožňava“,
SO 01 Primárne vykurovacie rozvody
100 Stavebné úpravy
400 Vonkajšie rozvody
500 Pokládka komunikačného kábla
600 Výstražný systém
700 Komunikácia a sadové úpravy
na pozemkoch parc. č. KN-C 2081/141 zastavaná plocha, KN-C 2081/138 zastavaná plocha, KN-C 2081/54, ostatná plocha v k. ú. Rožňava, ktorých vlastníkom podľa LV č. 3001 je Mesto Rožňava, Šafárikova 29, 048 01 Rožňava, na pozemkoch parc. č. KN-C 2081/60, KN-C 2081/61, KN-C 2081/62 v k. ú. Rožňava a stavebné úpravy na vstupoch do bytových domov na Mierovej ulici č. 16, 18 a 20 v Rožňave, ktorých podiel na spoločných častiach a zariadeniach domu, spoluvlastnícky podiel k dotknutým pozemkom a vlastníci bytov sú uvedení na LV č. 3669, 3800, 3994.
Technicko-geodetickú dokumentáciu - porealizačné zameranie výmeny rozvodov ÚK okruhu kotolne K-106, Južná vetva, spracoval GEOPROGRESS Klimkovičova 15, 040 23 Košice, Ing. M. Selecký, autorizačne overil Ing. Dušan Danko, autorizovaný geodet a kartograf, reg. č. 062, dňa 01.10.2014. V porealizačnom zameraní stavby sú charakteristické body teplovodného potrubia: lomové body, trasy, zvary, uzávery. Absolútne výšky podrobných bodov sa vzťahujú k povrchu potrubného vedenia. Súčasťou porealizačného zamerania je trasa súbežného 2 x optického vedenia.
Nový teplovodný (horúcovodný) rozvod je zrealizovaný v zemnom bezkanálovom vyhoto-vení, s napojením na existujúcu odbočku za trasovým objektom 2 x DN50/140 pri bytovom dome na Mierovej ulici č. 23, vedľa kotolne K-106. Potrubie predom izolované Isoplus, oceľové, bezošvé akosti St/37.0/11353.1. Oceľového potrubia základných rozmerov 2 x DN 50 – tr. Ø 60,3 x 2,9 mm, 2 x DN 25 – tr. Ø 33,7 x 2,6 mm, 2 x DN 40 – tr. Ø 48,3 x 2,6 mm sú vedené po vstupy do bytových domov na Mierovej ulici č. 16, 18 a 20. Súčasťou týchto rozvodov sú vstupy a prepoje s existujúcimi DOST a guľové uzávery DN 25 PN 40 (navarovacie), DN 20 PN 40 (navarovacie), DN 15 PN 40 (navarovacie). Potrubia fy „Isoplus“ pozostávajú z teplonosnej oceľovej časti a tepelnoizolačnej časti v zložení: oceľová bezošvá rúra /teplonosná/, tepelná izolácia z PUR peny, pár integrovaných senz. vodičov, plášťová rúra PE-HD. Kompenzácia dilatácií potrubia je riešená pomocou prirodzených lomov na trase L, U a Z kompenzátormi uloženými na dilatačných vankúšoch. Na trase sú zrealizované šachty pre prístup k uzatváracím armatúram. Výmenou vykurovacieho rozvodu ÚK sa znížia prevádzkové náklady v dôsledku kvalitnej tepelnej izolácie rozvodu.
Súčasne s predizolovaným potrubím teplovodných rozvodov boli do výkopu uložené súbežné 2 x optické vedenia.
Dĺžka trás teplovodného vedenia: DN 50: 46,50 m, DN 40: 47,20 m, DN 25: 54,00 m
Dĺžka trás teplovodného vedenia spolu: 147,70 m - vonkajší rozvod
Dĺžka trasy v objektoch v suteréne: 56,00 m
Dĺžka vedenia optického kábla spolu: 2 x 147,70 m.
Stavebná časť potrubných rozvodov bola riešená stavebnými úpravymi v teplovodoch (horúco-vodoch) a búracie práce teplovodov. Po uložení rúr v miestach TK boli spätne položené krycie dosky, upravil sa terén, vybúrali a upravili sa vstupy do objektov. V miestach spádovania predizolovaných rúr pod úroveň TK boli vybúrané aj celé dná a steny TK. Z odkrytých TK boli zdemontované krycie dosky, po uložení rúr boli panely položené na sucho ako ochrana pod komunikácie, teplovodný kanál sa zasypal a terén sa upravil do pôvodného stavu.
Stavebné úpravy na teréne:
V trase rekonštrukcie horúcovodných rozvodov boli vybúrané asfaltové a betónové kryty chodníkov. Po uložení nových predizolovaných potrubí sa terén, cesty a chodníky upravili do pôvodného stavu.
Pokládka komunikačného kábla:
Chráničky pre optický kábel, ktorými je zabezpečená komunikácia medzi uzlami komunikačnej siete, v ktorých sú osadené prostriedky pre zabezpečenie komunikácie domových odovzdávacích staníc tepla (DOST) s dispečingom.
V rámci prepojení DOST s príslušnými uzlami komunikačnej siete je vytvorená vetva siete s komunikáciou Ethernet/IP pre regulátory DOST a merače tepla s M-BUS komunikač-ným rozhraním. Ohybná chránička LWL určená za zafúknutie optických káblov je uložená v trase predizolovaného rozvodu ÚK.
Pre komunikáciu medzi meračmi tepla s M-BUS rozhraním inštalovanými v DOST sú do výkopov navyše uložené 2 x metalické telekomunikačné káble s PE izoláciou. Trasa komunikačných káblov a chráničiek kopírujúce trasu navrhovaného teplovodného rozvodu – káble a chráničky sú uložené do spoločných výkopov spolu s predizolovanými potrubiami.
Výstražný systém je riešený signalizačnými vodičmi pre monitorovanie stavu izolácie predizolovaného podzemného potrubného vykurovacieho rozvodu. Vetva rozvodu je od bodu napojenia v šachte v blízkosti bytového domu na Mierovej ulici č. 23, po DOST na Mierovej ulici č. 20.
Komunikácie a sadové úpravy - v miestach uloženia potrubných rozvodov sú upravené plochy peších komunikácií a zelene.
Vlastník stavby v zmysle ustanovenia § 103 stavebného zákona je povinný dokumentáciu skutočného zrealizovania stavby uchovávať po celý čas jej užívania; pri zmene vlastníctva stavby ju odovzdá novému nadobúdateľovi a pri odstránení stavby stavebnému úradu.
Stavebník STEFE Rožňava, s. r. o., Páterová 8, 048 01 Rožňava, IČO 31 673 660, podal dňa 03.11.2014 na tunajšom stavebnom úrade návrh na vydanie kolaudačného rozhodnutia stavby: „Výmena vonkajších rozvodov ÚK okruh kotolne K-106 - južná vetva, Rožňava“ na pozemkoch parc. č. KN-C 2081/141, KN-C 2081/138, KN-C 2081/54 v k. ú. Rožňava, ktorých vlastníkom podľa LV č. 3001 je Mesto Rožňava, Šafárikova 29, 048 01 Rožňava, na pozemkoch parc. č. KN-C 2081/60, KN-C 2081/61 a KN-C 2081/62 v k. ú. Rožňava, na Mierovej ulici č. 16, 18 a 20 v Rožňave, na ktorých sú bytové domy, ktorých podiel na spoločných častiach a zariadeniach domu, spoluvlastnícky podiel k dotknutým pozemkom a vlastníci bytov sú uvedení na LV č. 3669, 3800, 3994. Predmetná stavba bola povolená stavebným úradom Mesta Rožňava, stavebným povolením č. 2593/2014-42712-VYST dňa 17.07.2014, ktoré nadobudlo právoplatnosť dňa 18.08.2014. Dňom podania návrhu bolo kolaudačné konanie začaté.
Návrh na vydanie kolaudačného rozhodnutia stavby bol posúdený podľa § 81 a nasl. stavebného zákona na ústnom konaní spojenom s miestnym zisťovaním uskutočneným dňa 25.11.2014, ktoré stavebný úrad oznámil listom č. 5988/2014-53984-VYST zo dňa 06.11.2014 a verejnou vyhláškou zverejnenou dňa 10.11.2014 a zvesenou dňa 25.11.2014 bolo oznámenie o začatí kolaudačného konania a nariadenie ústneho pojednávania spojeného s miestnym zisťovaním doručené ostaným účastníkom konania, ktorými sú vlastníci bytov a nebytových priestorov v bytových domoch na Mierovej ul. č. 16, 18 a 20 v Rožňave, na pozemkoch parc. č. KN-C 2081/60, 2081/61 a 2081/62 v k. ú. Rožňava, ktorí mohli byť rozhodnutím priamo dotknutí.
V kolaudačnom konaní bolo zistené, že stavba bola zrealizovaná v súlade s dokumen-táciou overenou stavebným úradom v stavebnom konaní.
K návrhu na vydanie kolaudačného rozhodnutia boli predložené:
• Stavebné povolenie vydané Mestom Rožňava, stavebným úradom pod č. 2593/2014-42712 dňa 17.07.2014, ktoré nadobudlo právoplatnosť dňa 18.8.2014;
• Technicko-geodetická dokumentácia - porealizačné zameranie rozvodov, ktorú spracoval GEOPROGRES, Klimkovičova 15, 040 23 Košice, Ing. M. Selecký, autorizačne overil Ing. Dušan Danko, dňa 01.10.2014;
• Zápis o odovzdaní a prevzatí diela č. 3/10/14-Re zo dňa 20.10.2014;
• Správa o odbornej prehliadke TZ – Odborná prehliadka TZ bola vykonaná v zmysle vyhlášky č. 508/2009 Z. z. MPSVaR SR. Druh odbornej prehliadky: Vonkajšia prehliadka teplovodných rozvodov – pred uvedením zariadenia do prevádzky, vyhotovil Marián Prekopa, revízny technik tlakových zariadení dňa 01.10.2014;
• Oprávnenie ev. č. 067/3/2012-TZ-S,O(OU,R,M) – Aa3,a4,b1,b2,e Ba,b1,b2,e1,e2,f1, f2, f3,f4 vydané Technickou inšpekciou, a. s., Trnavská cesta 56, 821 01 Bratislava dňa 24.4.2012 pre REMONT, s. r. o., Košice, Lesná 16, 044 24 Poproč;
• Osvedčenie Slovenskej komory stavebných inžinierov Bratislava o vykonaní odbornej skúšky, Marián Retter, stavbyvedúci s odborným zameraním Inžinierske stavby, potrubné, energetické a iné líniové stavby, Technické, technologické a energetické vybavenie stavieb ev. č. 9248*24-31-32-34-35-36*;
• Osvedčenie Technickej inšpekcie, a. s., Trnavská cesta 56, Bratislava ev. č. 156/3/2011 TZ-A-Ab1,b2,e Ba, b1 b2,e1,e2 o vykonaní odbornej skúšky Mariána Prekopu, pre činnosť revízneho technika TZ tlakových na výkon stavebných a prvých tlakových skúšok a na výkon odborných prehliadok a odborných skúšok v prevádzke zo dňa 03.03.2011;
• Vysvedčenie č. TZ-173 vydané Výskumným ústavom zváračským pre Mariána Prekopu, technológa zvárania;
• Zápis o vykonaní tlakovej skúšky pevnosti a tesnosti podľa STN EN 13480-5 a 032/BTP/TI na potrubí predizolovanom Isoplus akosti St/37.0 zo dňa 17.9.2014;
• Zápis o vykonaní preplachovania potrubia vodou podľa STN EN 13480-5 a 032/ BTP/TI zo dňa 17.9.2014;
• Komplexné skúšky a garančné skúšky tepelnej siete boli vykonané od 29.9.2014 do 01.10.2014;
• Osvedčenie o akosti a kompletnosti montážnych prác zo dňa 23.09.2014;
• Zvárací postup výrobcu (WPS) č. R-09/2014 zo dňa 03.9.2014;
• Zoznam zváračov Kaselya Ladislav, Mitrík Milan, s uvedením druhov oprávnení a ich platnosťami do roku 2015;
• Certifikáty – Osvedčenia o skúškach zváračov, vydala Prvá zváračská, a. s.;
• Protokol o skúškach vizuálnou metódou podľa STN EN 25 817 a STN ISO 6520 zo dňa 16.7.2014;
• Protokol o skúške prežiarením č. 10/2014/REMONT zo dňa 15.9.2014;
• Zápis o vykonaní tepelného predpínania potrubia zo dňa 23.9.2014 - 26.9.2014;
• Protokol o meraní potrubných rozvodov zo dňa 25.10.2014;
• Osvedčenie č. 219/3/2012- TZ-O-Aa3,a4,b2,e Ba, b2,e1,e2 (Andrej Szabó) vydané dňa 24.4.2012;
• Osvedčenie č. 628/3/2018- PZ-O-Af,g1,g2,g3 Bf,g1,g2,g3 (Andrej Szabó);
• Isoplus - oprávnenie na montáž – Remont s. r. o.;
• Preberací protokol výstavby optickej siete zo dňa 30.10.2014, ktorej zhotoviteľom bola spoločnosť Free-zona s. r. o., Námestie baníkov 35, 048 01 Rožňava, zastúpená Ing. Monikou Černajovou, konateľkou;
• Certifikáty použitého zásypového piesku, použitého betónu, asfaltovej zmesi;
• Potvrdenie o prevzatí vybúraného asfaltového krytu spoločnosťou SANAS s. r. o. Rožňava zo dňa 10.9.2011;
• Doklady o likvidácii odpadov – vážne lístky vydané spoločnosťou Brantner Gemer s. r. o., Rimavská Sobota zo dňa 24.9.2014 a zo dňa 29.9.2014;
• Stanovisko ku kolaudácii stavby vydané Okresným riaditeľstvom Hasičského a záchranného zboru v Rožňave č. ORHZ-RV1-448-005/2014 zo dňa 25.11.2014.
Užívaním stavby nebude ohrozený život a zdravie osôb, ani životné prostredie preto bolo možné rozhodnúť tak, ako sa uvádza vo výrokovej časti tohto rozhodnutia.
Správny poplatok za vydanie kolaudačného rozhodnutia bol dňa 03.11.2014 uhradený do pokladne mesta v hodnote 60 € podľa položky 62a písm. g) „Sadzobníka správnych poplatkov“ tvoriaceho prílohu zákona o správnych poplatkoch.
Podľa § 54 zákona č. 71/1967 Zb. o správnom konaní v platnom znení proti rozhodnutiu možno podať odvolanie v lehote 15 dní odo dňa doručenia rozhodnutia prostredníctvom Mesta Rožňava, Šafárikova č. 29, 048 01 Rožňava, na Okresný úrad Košice, odbor výstavby a bytovej politiky, Komenského č. 52, 041 26 Košice. Včas podané odvolanie má odkladný účinok. Toto rozhodnutie je preskúmateľné súdom až po vyčerpaní riadnych opravných prostriedkov.
© Mesto Rožňava, 27. 11. 2014 Ing. Mária Dovalová - Odbor výstavby, ÚP, ŽP a PK, Mestský úrad v Rožňave

References: § 117
 § 5
 § 82
 § 103
 § 81
 § 54